Handwerk: Sien die lig met jou eie Delft-lampskermFoto: Met vergunning van die Idees-tydskrif. Met sy mooi graghuisies, blou-en-wit Delftpatrone en herinneringe aan die ou meesters bars Amsterdam uit sy nate met inspirasie vir handwerkprojekte. Gebruik hierdie inspirasie en maak dié naweek jou eie Delft-lampskerm met ŉ plastiektregter met teëlprentjies, ŉ bietjie wit verf, houtgom en bladgoud. Indien jy nie twee uur tot jou beskikking het om ŉ lampskerm te maak nie, kan jy jou eie besonderse blou-en-wit borde met ŉ Nederlandse inspirasietema maak vir ŉ spesiale tafel- of muurversiering. Gebruik blik-, papier- of porseleinborde na gelang van wat jy met die versiering wil doen. So gee jy nie net jou lampie ŉ splinternuwe voorkoms nie, maar kikker ook sommer ŉ hele kamer se voorkoms vinnig op. Die aanwysings is spesiaal deur Idees-tydskrif aan Maroela Media-lesers beskikbaar gestel. Die patrone het oorspronklik in Idees se September/Oktober-uitgawe verskyn. Vul jou besonderhede hier in om die aanwysings in PDF-formaat te ontvang.